Մարտիրոս Հակոբյանի եւ Արայիկ Հակոբյանի պաշտպան Լուսինե Սահակյանը նախագահող դատավորին հորդորեց գրության բովանդակությունը հրապարկել ամբողջությամբ, սակայն դատավորը սկսեց բղավել Սահակյանի վրա՝ ասելով, որ իրեն չընդհատեն. «Լսեք ինչ եմ ասում, ձեզ բացատրություն չեմ տալու»,- բղավեց դատավորը: «Մոռանում եք ասել, որ քանի որ նիստը ուշացումով եք սկսել, ուստի մենք հեռանում ենք»,- գրության բովանդակությունից մեջբերում արեց պաշտպանը, ապա դիմելով դատավորին, ասաց. «Չգոռաք ինձ վրա, ձեր ձայնը կգնաք կբարձրացնեք ուրիշ տեղում, մի մոռացեք, որ դուք նախագահող եք, ես էլ՝ պաշտպան»: